CELEX: 62017TN0022
Language: lt
Date: 2017-01-16 00:00:00
Title: Byla T-22/17: 2017 m. sausio 16 d. pareikštas ieškinys byloje Portugalija/Komisija

3.4.2017   
            
            
               LT
            
            
               Europos Sąjungos oficialusis leidinys
            
            
               C 104/49
            
         2017 m. sausio 16 d. pareikštas ieškinys byloje Portugalija/Komisija
   
   (Byla T-22/17)
   (2017/C 104/69)
   Proceso kalba: portugalų
   
      Šalys
   
   
      Ieškovė: Portugalijos Respublika, atstovaujama L. Inez Fernandes, M. Figueiredo, P. Estêvão ir J. Saraiva de Almeida
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2016 m. lapkričio 15 d. Komisijos įgyvendinimo sprendimą (ES) 2016/2018 (OL L 312, 2016, p. 26) dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP), kiek juo atsisakyta finansuoti 1 990 810,30 EUR sumą, Portugalijos deklaruotą kaip išlaidos priemonei „Kaimo plėtra, EŽŪFKP investavimas – Privatieji paramos gavėjai“ 2010, 2011, 2012, 2013 ir 2014 finansiniais metais,
            
         
               —
            
            
               priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas grindžiamas 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (OL L 209, 2005, p. 1) 31 straipsnio 4 dalies c punkto pažeidimu.
            
         
               2.
            
            
               Antrasis ieškinio pagrindas grindžiamas motyvų trūkumu. Šis pagrindas suskirstytas į tris dalis.
               
                           —
                        
                        
                           kaip pirmąjį pagrindą ieškovė nurodo, kad Komisija nepranešė apie rimtų ir pagrįstų abejonių buvimą,
                        
                     
                           —
                        
                        
                           kaip antrąjį pagrindą ieškovė nurodo, kad nagrinėjamu atveju netaikomos 1997 m. gruodžio 23 d. Dokumente VI/5330/97-PT numatytos gairės,
                        
                     
                           —
                        
                        
                           kaip trečiąjį pagrindą ieškovė nurodo, kad Komisija neįvertino aplinkybių atsižvelgdama į 1997 m. gruodžio 23 d. Dokumente VI/5330/97-PT numatytas sąlygas, kurios turi būti įvykdytos norint taikyti 5 % finansinę pataisą.